ddrg/super_eurlex huggingface dataset:
2.2.1

Tá CESE ag tarraingt aird ar an méid seo a leanas: i. Is díol sásaimh do CESE an nuashonrú ar phacáiste toghcháin 2018 (1). ii. Leagann CESE béim ar a thábhachtaí atá sé gníomhaíocht a dhéanamh ar leibhéal an Aontais chun díospóireacht dhaonlathach a chur chun cinn. iii. Aontaíonn CESE leis an ráiteas ón gCoimisiún nach mór a chur in iúl go soiléir do na saoránaigh go bhfuil ábhar polaitiúil á fháil acu agus an té óna bhfuil siad á bhfáil acu. Ba cheart trédhearcacht fhóinteach a bheith ann i dtreo gur féidir grinnscrúdú poiblí a dhéanamh agus cuntasacht gníomhaithe ábhartha a áirithiú agus cuimsitheacht agus éagsúlacht ár sochaithe a léiriú (2). iv. Go sonrach, tá níos mó tograí agus tograí níos fearr agus gníomhaíocht chomhpháirteach AE ag teastáil má táthar chun rannpháirtíocht na saoránach agus cuimsitheacht agus éagsúlacht ár sochaithe a éascú. Áirítear roinnt pointí i ndáil leis sin sa tuairim ó CESE maidir leis an bPlean Gníomhaíochta um an Daonlathas Eorpach (3). v. Tá CESE ag leagan béim ar chontúirtí na bréagaisnéise don daonlathas san Aontas Eorpach agus tá sé á chur i bhfáth aige go bhfuil gá le freagairt láidir chinntitheach chun a sheachaint go mbainfí an bonn d’oibiachtúlacht na dtoghchán agus na rannpháirtíochta sibhialta. vi. Tá athrú ó bhonn tagtha ar an bpolaitíocht dhaonlathach i ngeall ar an réabhlóid dhigiteach. Tá ról lárnach ag uirlisí ar líne ina bhfuil raon leathan ionstraimí i bhfeachtais pholaitiúla. Is é is aidhm do roinnt de na feachtais sin mímhuinín agus frustrachas a chothú agus smaointeoireacht agus tuiscint a shaobhadh. Aontaíonn CESE leis an gCoimisiún, ainneoin go bhfuil bealaí ann nach bhfacthas a leithéid riamh roimhe chun teagmháil a dhéanamh le daoine, go bhféadfadh sé go mbeadh drochthionchar ag digiteáil feachtas polaitiúil ar an daonlathas mar thoradh air sin. Go deimhin, de réir sonraí Eorabharaiméadair, deir leath de mhuintir na hEorpa gur nochtadh bréagaisnéis agus ábhar conspóideach dóibh agus an t-idirlíon á úsáid acu. Ar a mhuin sin, nochtadh aon trian díobh d’ábhar nach raibh siad in ann a aithint arbh fhógraíocht pholaitiúil a bhí ann nó nárbh ea (4). vii. Tá CESE i bhfách leis an bhfís gur cheart ról an Aontais maidir le neartú an daonlathais a mheas ar an leibhéal domhanda, eadhon trí ghníomhaíocht sheachtrach an Aontais, faoi mar a luaitear in COM(2021) 730.
Liostaítear na tráchtearraí agus na táirgí “ábhartha” (i.e. raon feidhme an rialacháin) in Airteagal 1: eallach, cócó, caife, ola pailme, soighe agus adhmad. Ina theannta sin, liostaítear in Iarscríbhinn 1 “táirgí ábhartha” áirithe ina bhfuil tráchtearraí ábhartha, a cothaíodh leo sin nó a rinneadh agus úsáid á baint astu, le tagairt do chód HS an táirge.

Cinneadh raon feidhme an rialacháin trí mheasúnú a dhéanamh ar na paraiméadair trínar féidir an méid a chuireann an tAontas leis an dífhoraoisiú agus an díghrádú foraoise faoi thionchar tráchtearraí agus táirgí a laghdú ar an mbealach is éifeachtaí is féidir agus ar chumas an Choimisiúin (nó a laghad cumais) imscrúdú a dhéanamh ar an tionchar a d’fhéadfadh a bheith ag cur i bhfeidhm an rialacháin maidir le gach táirge díorthaithe.

Déanfar raon feidhme na dtáirgí díorthaithe a liostaítear in Iarscríbhinn I a athbhreithniú tráth nach déanaí ná dhá bhliain tar éis theacht i bhfeidhm an rialacháin. Féadfaidh an Coimisiún gníomhartha tarmligthe a ghlacadh chun “táirgí ábhartha” breise a áireamh ar an liosta táirgí sin.
3.7.2.

Is díol sásaimh do CESE an bhéim a leagtar ar chomhchruthú chonair an aistrithe ghlais le haghaidh earnáil na tógála agus na n-astaíochtaí arda CO 2 a ghabhann léi. Gné thábhachtach den rath a bheidh ar an aistriú is ea táirgí agus próisis nua tógála a fhorbairt i gcomhar le pleanálaithe, le monaróirí táirgí tógála agus le hearnáil na tógála, rud a dhéanfar trí mhúnlaí nua comhair a fhorbairt (saolré, in-athchúrsáilteacht, tionchar níos lú ar an gcomhshaol, foinsí inathnuaite fuinnimh, etc.), agus ní mór tacú leis an méid sin ach athmhachnamh a dhéanamh ar chóras an chaighdeánaithe atá ann faoi láthair. Cuid ríthábhachtach den Chomhaontú Glas is ea an rabharta athchóirithe, ós rud é gur gá díriú ar chothabháil na bhfoirgneamh. Go deimhin, beidh sé ar an mbeart is tábhachtaí ó thaobh acmhainní a shábháil agus dramhaíl tógála a sheachaint. Ní mór teicnící agus próisis nua a fhorbairt chun dramhaíl tógála a athchúrsáil, agus chun na hábhair a úsáid in athuair nó ábhair nua ar cháilíocht níos fearr a chruthú (uaschúrsáil) astu freisin.
4.10.

Tá an fhíric go bhféadfadh sé go mbeadh díolúine ag tíortha cinn scríbe áirithe ó léiriú a thabhairt ar an méid a chomhlíonann siad príomhchoinníollacha sláinte daonna agus comhshaoil, toisc gur baill de ECFE iad, in aghaidh mheon an athchóirithe agus d’fhéadfaí an bonn a bhaint den chóras ina iomláine. Ar mhaithe le honnmhairiú dramhaíola, iarrann CESE go gcomhlíonfadh tíortha ECFE agus tíortha nach cuid de ECFE iad na critéir dhiana chéanna maidir le gealltanais chomhshaoil atá leagtha síos san Aontas. Ina theannta sin, iarrann CESE go gcuirfí cruthúnas ar fhianaise ar fáil go bhfuil a gcuid dramhaíola tí féin á bainistiú cheana féin ag na tíortha glactha uile ar bhealach atá fónta ó thaobh an chomhshaoil de, cosúil le caighdeáin an Aontais agus i gcomhréir le croíchoinbhinsiúin agus caighdeáin saothair na hEagraíochta Idirnáisiúnta Saothair.
1.6.

Mar sin féin, tá CESE ag athdhearbhú go n-éilítear leis an aistriú fuinnimh athruithe aonair agus comhchoiteanna ó dhaoine aonair, ó ghnólachtaí, ó bhardais, etc. Ó tharla nár cuireadh san áireamh sa bheartas fuinnimh go nuige seo na seachtrachtaí diúltacha a bhaineann le breoslaí iontaise, fágfaidh an dícharbónú go mbeidh costais níos airde ar tháirgeoirí agus praghsanna níos airde ar thomhaltóirí sa ghearrthéarma. Tá gá le tuilleadh trédhearcachta i ndáil leis sin. I bhfianaise na bpraghsanna fuinnimh atá ann faoi láthair, is fíordheacair do thomhaltóirí glacadh go toilteanach le praghsanna níos airde. Ní mór a bheith ar an eolas faoi sin. Ar an gcaoi chéanna, is den tábhacht freisin an rath a bhí ar an aistriú cóir a chur in iúl. Sa díospóireacht atá ar siúl faoi láthair, áfach, is rómhinic a chloistear scéalta diúltacha. Má tá an t-aistriú chun bheith inghlactha go sóisialta agus rathúil, is gá iomaíochas chuideachtaí an Aontais ar an margadh domhanda a chaomhnú d’fhonn brú míchuí ar an ngeilleagar agus ar an dífhostaíocht a sheachaint.
4.3.

Measann CESE nach bhfuil an ghné taidhleoireachta den chosaint shibhialta Eorpach forbartha go leordhóthanach maidir le garchomharsanacht an Aontais (go háirithe na Balcáin), nó an Afraic Thuaidh agus tíortha na hAfraice, gan beartas forbartha an Aontais a lua. Ba cheart leas a bhaint as an ngné thaidhleoireachta sin de UCPM ar bhealaí éagsúla: (i) trí phróiseas réamhaontachais na dtíortha is iarrthóirí a neartú, agus na critéir aontachais uile á n-urramú ag an am céanna; (ii) trí thionchar na Síne agus na Rúise i dtíortha áirithe agus i limistéir gheografacha áirithe a laghdú (an Afraic, an tSeoirsia, an Úcráin); (iii) caidreamh taidhleoireachta le tíortha naimhdeacha áirithe a éascú (e.g. cabhair chun dóiteáin foraoise a chomhrac sa Rúis nó sa Tuirc); (iv) beartas an Aontais maidir le cúnamh forbartha a chur i gcrích; (v) teagmháil a dhéanamh le tíortha atá faoi thionchar díreach na Rúise, amhail an Chasacstáin, ar comhpháirtí fuinnimh na hEorpa í, agus tíortha móra eile atá i mbaol mór (i ngeall ar thinte foraoise, mar shampla).
2.2.

ceithre phríomhthreocht dhomhanda leis an gceist bhunúsach faoi inniúlacht an Aontais Eorpaigh agus an tsaoirse chun gníomhú? Is iad meigithreochtaí uileghabhálacha ár linne iad, a leanfaidh de bheith ríthábhachtach ó thaobh beartais an Aontais a mhúnlú. Mar sin féin, is ar bhonn leathan a dhéantar forbairt orthu go fóill, rud a mbaineann gnéithe éagsúla leis ach a fhágann nach dtéitear isteach go domhain in aon fho-ábhar ar leith. Is é is saoth le CESE go háirithe nár cuireadh an ghné shóisialta san áireamh go leordhóthanach, agus a laghad a cuireadh san áireamh saincheisteanna na ndaoine óga agus an cheartais idirghlúine, d’ainneoin an chíortha a rinneadh ar na saincheisteanna sin sa tuarascáil ó JRC Shaping & securing the EU’s open strategic autonomy by 2040 and beyond Creideann CESE go bhfuil baint ag naleis an gceist bhunúsach faoi inniúlacht an Aontais Eorpaigh agus an tsaoirse chun gníomhú? Is iad meigithreochtaí uileghabhálacha ár linne iad, a leanfaidh de bheith ríthábhachtach ó thaobh beartais an Aontais a mhúnlú. Mar sin féin, is ar bhonn leathan a dhéantar forbairt orthu go fóill, rud a mbaineann gnéithe éagsúla leis ach a fhágann nach dtéitear isteach go domhain in aon fho-ábhar ar leith. Is é is saoth le CESE go háirithe nár cuireadh an ghné shóisialta san áireamh go leordhóthanach, agus a laghad a cuireadh san áireamh saincheisteanna na ndaoine óga agus an cheartais idirghlúine, d’ainneoin an chíortha a rinneadh ar na saincheisteanna sin sa tuarascáil ó JRC ( 1 ) [Uathriail straitéiseach oscailte an Aontais Eorpaigh a mhúnlú agus a dhaingniú faoi 2040 agus ina dhiaidh sin], tuarascáil ar bonn faoin obair seo í.
3.1.3.

Tá sé i gceist ag an Aontas timthriall nua don bheartas aeráide, an pacáiste “Oiriúnach do 55”, a ghlacadh. Is féidir leis na RFanna a bheith ina láithreacha tástála trínar féidir an tAontas Eorpach a dhéanamh níos athléimní. Is gné lárnach den Chomhaontú Glas don Eoraip í an Straitéis “ón bhFeirm go dtí an Forc”. Tá sé d’acmhainn ag na RFanna a léiriú go bhfuil géarghá le bithéagsúlacht shaibhir a chaomhnú, cur le seasamh na bhfeirmeoirí agus na n-iascairí sa slabhra luacha, tomhaltas inbhuanaithe bia a spreagadh agus bia sláintiúil a chur chun cinn ar phraghsanna inacmhainne do chách, gan dochar a dhéanamh do shábháilteacht bia, do cháilíocht bia ná do phraghas bia. Is féidir leis na RFanna a bheith ina ngorlanna i dtaca leis an straitéis sin, a bhfuil sé d’aidhm aici an biashlabhra ina iomláine a chuimsiú. Is féidir leo soiléiriú éifeachtach a dhéanamh ar an ngá atá le measúnuithe tionchair tráthúla. Tá an ghéarchéim fuinnimh go han-dona cheana féin sna RFanna. Is gá réitigh shonracha ó gach taobh a lorg do na réigiúin sin ós rud é go bhféadfaidís a bheith orthu sin is mó a bheadh thíos leis dá rachadh an ghéarchéim fuinnimh in olcas.
5.4.

Tá fiontair an gheilleagair shóisialta fréamhaithe go príomha i bpobail áitiúla ina bhfuil gné na rannpháirtíochta níos coitianta. Is saintréithe dá gcuid freisin a gcuid tiomantais shóisialta: cruthú post, tacaíocht agus coinneáil post agus beartais maidir le pá cothrom agus comhionannas san áit oibre. Is é is cúis leis sin freisin gur gnách le fiontair an gheilleagair shóisialta struchtúr rialachais rannpháirtigh a bheith acu atá bunaithe ar chritéir an daonlathais, na hoscailteachta agus na trédhearcachta. Ba cheart na gnéithe sin a chur san áireamh agus a chur chun cinn go sonrach sa tacsanomaíocht shóisialta.
4.3.

Tá CESE ag coinneáil súil ghéar ar fhorbairtí i réimse an athraithe aeráide agus is údar imní dó iad. Sa chomhthéacs sin, is geal le CESE gur glacadh an pacáiste “Oiriúnach do 55” lena n-áirítear plean an Aontais um Sprioc Aeráide 2030. Measann CESE gur den ríthábhacht bearta a ghlacadh agus a chur chun feidhme chun caighdeáin a ghlacfar go ginearálta agus a nglactar leo go ginearálta a leagan síos sa chomhrac i gcoinne na géarchéime aeráide. Ó tharla gur teoranta na roghanna atá ann agus gur beag am atá fágtha sa chomhrac i gcoinne an athraithe aeráide, tá sé á mholadh go láidir ag CESE gach beart práinneach a ghlacadh chun comhrac a chur ar an athrú aeráide. Ina theannta sin, i gcomhthéacs an athraithe aeráide, beidh sé riachtanach anailís a dhéanamh ar an tionchar ar fhorbairtí maicreacnamaíocha agus ar a n-iarmhairtí, i.e. beartas airgeadaíochta agus fioscach, lena n-áirítear cobhsaíocht airgeadais agus shóisialta.
FÓGRA ÓN mBANC CEANNAIS EORPACH LENA NAISTARRAINGÍTEAR AN FÓGRA MAIDIR LE SMACHTBHANNAÍ A FHORCHUR I LEITH SÁRUITHE AR CHEANGLAIS TUAIRISCITHE STAIDRIMH UM CHLÁR COMHARDAITHE

(2022/C 388/04)

Foráiltear le hAirteagal 7(1) de Rialachán (CE) Uimh. 2533/98 ón gComhairle an 23 Samhain 1998 maidir le bailiú faisnéise staidrimh ag an mBanc Ceannais Eorpach (1) (BCE), i gcás go mainníonn gníomhaire tuairiscithe atá faoi réir ceanglais tuairiscithe agus a chónaíonn i mBallstát na hoibleagáidí a chomhlíonadh a eascraíonn as an Rialachán sin agus as rialacháin nó cinntí an BCE lena sainítear agus lena bhforchuirtear ceanglais tuairiscithe staidrimh an BCE, go bhféadfaidh an BCE smachtbhannaí a fhorchur. Foilsíodh roinnt gnéithe den bheartas um smachtbhannaí san Fhógra ón mBanc Ceannais Eorpach maidir le forchuireadh smachtbhannaí i leith sáruithe ar cheanglais tuairiscithe staidrimh um chlár comhardaithe (2). Tugadh aghaidh ar na gnéithe sin ina dhiaidh sin i gCinneadh BCE/2010/10 ón mBanc Ceannais Eorpach an 19 Lúnasa 2010 maidir le neamhchomhlíonta ceanglas tuairiscithe staidrimh (3) agus tugtar aghaidh orthu anois i Rialachán (AE) 2022/1917 ón mBanc Ceannais Eorpach an 29 Meán Fómhair 2022 maidir le nósanna imeachta um shárú i gcásanna neamhchomhlíonta ceanglais tuairiscithe staidrimh (BCE/2022/31) (4) agus Cinneadh (AE) 2022/1921 ón mBanc Ceannais Eorpach an 29 Meán Fómhair 2022 maidir leis an modheolaíocht chun smachtbhanna i leith sáruithe líomhnaithe ar cheanglais tuairiscithe staidrimh ríomh (BCE/2022/32) (5).

Aistarraingítear leis seo Fógra 2004/C 195/10 le héifeacht an fichiú lá tar éis a fhoilsithe in Iris Oifigiúil an Aontais Eorpaigh.

(1) IO L 318, 27.11.1998, lch. 8.

(2) IO C 195, 31.7.2004, lch. 8.

(3) IO L 226, 28.8.2010, lch. 8.

(4) IO L 263, 10.10.2022, lch. 6.

(5) IO L 263, 10.10.2022, lch. 59.
MOLADH ÓN MBANC CEANNAIS EORPACH

an 17 Feabhra 2022

do Chomhairle an Aontais Eorpaigh maider le hiniúchóirí seachtracha Bhanc na Gréige

(ECB/2022/3)

(2022/C 102/01)

TÁ COMHAIRLE RIALAITHE AN BHAINC CHEANNAIS EORPAIGH,

Ag féachaint don Chonradh ar Fheidhmiú an Aontais Eorpaigh,

Ag féachaint do Reacht an Chórais Eorpaigh Banc Ceannais agus an Bhainc Cheannais Eorpaigh, agus go háirithe d’Airteagal 27.1 de,

De bharr an mhéid seo a leanas:

(1) Déanann iniúchóirí seachtracha neamhspleácha atá molta ag Comhairle Rialaithe Bhainc Cheannais Eorpaigh (BCE) agus arna bhformheas ag Comhairle an Aontais Eorpaigh iniúchadh ar chuntais an BCE agus ar chuntais bhainc cheannais náisiúnta na mBallstát a bhfuil an euro mar airgeadra acu.

(2) Tiocfaidh deireadh le sainordú iniúchóirí seachtracha reatha Bhanc na Gréige, Deloitte Certified Public Accountants S.A., tar éis an iniúchta don bhliain airgeadais 2021. Dá bhrí sin, is gá iniúchóirí seachtracha a cheapadh do na blianta airgeadais 2022.

(3) Tá Ernst & Young (Hellas) Certified Auditors Accountants S.A. roghnaithe ag Banc na Gréige mar iniúchóirí seachtracha do na blianta airgeadais 2022 agus 2026, leis an rogha an sainordú a shíneadh go dtí na blianta airgeadais 2027 agus 2028,

TAR ÉIS AN MHOLTA SEO A GHLACADH:

Moltar go gceapfaí Ernst & Young (Hellas) Certified Auditors Accountants S.A. mar iniúchóirí seachtracha ar Bhanc na Gréige do na blianta airgeadais 2022 agus 2026, leis an rogha an sainordú a shíneadh go dtí na blianta airgeadais 2027 agus 2028.
C 153/7

Iris Oifigiúil an Aontais Eorpaigh

MOLADH ÓN M BANC CEANNAIS EORPACH

an 29 Márta 2022

do Chomhairle an Aontais Eorpaigh maidir le hiniúchóirí seachtracha Lietuvos bankas

(ECB/2022/15)

(2022/C 153/02)

TÁ COMHAIRLE RIALAITHE AN BHAINC CHEANNAIS EORPAIGH,

Ag féachaint don Chonradh ar Fheidhmiú an Aontais Eorpaigh,

Ag féachaint do Reacht an Chórais Eorpaigh Banc Ceannais agus an Bhainc Cheannais Eorpaigh, agus go háirithe d’Airteagal 27.1 de,

De bharr an mhéid seo a leanas:

(1) Déanann iniúchóirí seachtracha neamhspleácha atá molta ag Comhairle Rialaithe Bhainc Cheannais Eorpaigh (BCE) agus arna bhformheas ag Comhairle an Aontais Eorpaigh iniúchadh ar chuntais an BCE agus ar chuntais bhainc cheannais náisiúnta na mBallstát a bhfuil an euro mar airgeadra acu.

(2) Tháinig deireadh le sainordú iniúchóirí seachtracha reatha Lietuvos bankas, Ernst & Young Baltic UAB, tar éis an iniúchta don bhliain airgeadais 2021. Dá bhrí sin, is gá iniúchóirí seachtracha a cheapadh do na blianta airgeadais 2022.

(3) Tá UAB ROSK Consulting roghnaithe ag Lietuvos bankas mar iniúchóirí seachtracha do na blianta airgeadais 2022 go dtí 2024,

TAR ÉIS AN MOLADH SEO A GHLACADH:

Moltar go gceapfaí UAB ROSK Consulting mar iniúchóirí seachtracha ar Lietuvos bankas do na blianta airgeadais 2022 go dtí 2024.
(2)

In 2017, bhí Deloitte Audit s.r.o roghnaithe ag Národná banka Slovenska mar iniúchóirí seachtracha do na blianta airgeadais 2017 go dtí 2020, leis an rogha an sainordú a shíneadh go dtí na blianta airgeadais 2021 go dtí 2023 (1).
C 210/1

Iris Oifigiúil an Aontais Eorpaigh

MOLADH ÓN MBANC CEANNAIS EORPACH

an 17 Bealtaine 2022

chuig Comhairle an Aontais Eorpaigh maidir le hiniúchóirí seachtracha Banco de Portugal

(BCE/2022/24)

(2022/C 210/01)

TÁ COMHAIRLE RIALAITHE AN BHAINC CEANNAIS EORPAIGH,

Ag féachaint don Chonradh ar Fheidhmiú an Aontais Eorpaigh,

Ag féachaint do Reacht an Chórais Eorpaigh Banc Ceannais agus an Bhainc Ceannais Eorpaigh, agus go háirithe Airteagal 27.1 de,

De bharr an mhéid seo a leanas:

(1) Déanann iniúchóirí seachtracha neamhspleácha atá molta ag Comhairle Rialaithe BCE agus a fhormheasann Comhairle an Aontais Eorpaigh iniúchadh ar chuntais an Bhainc Ceannais Eorpaigh (BCE) agus ar chuntais bhainc cheannais náisiúnta na mBallstát a bhfuil an euro mar airgeadra acu.

(2) Tháinig deireadh le sainordú iniúchóirí seachtracha reatha Banco de Portugal, Deloitte & Associados — Sociedade de Revisores Oficiais de Contas S.A., tar éis an iniúchta don bhliain airgeadais 2021. Dá bhrí sin, is gá iniúchóirí seachtracha a cheapadh don bhliain airgeadais 2022.

(3) Roghnaigh Banco de Portugal PriceWaterhouseCoopers & Associados - Sociedade de Revisores Oficiais de Contas Lda a bheith ina n-iniúchóirí seachtracha air do na blianta airgeadais 2022 go 2026,

TAR ÉIS AN MOLADH SEO A GHLACADH:

Moltar go gceapfaí PriceWaterhouseCoopers & Associados - Sociedade de Revisores Oficiais de Contas Lda mar iniúchóirí seachtracha ar Banco de Portugal do na blianta airgeadais 2022 go 2026.
(1)

Bonneagar aonair teicneolaíochta faisnéise é an Bunachar Sonraí Lárnaithe um Urrúis (CSDB), arna oibriú go comhpháirteach ag comhaltaí an Chórais Eorpaigh Banc Ceannais (CEBC), lena n-áirítear bainc cheannais náisiúnta na mBallstát nach bhfuil an euro mar airgeadra acu (“BCNanna nach bhfuil sa limistéar euro” anseo feasta) ina nglacann BCNanna nach bhfuil sa limistéar euro den sórt sin páirt go deonach in oibriú an CSDB. Stóráiltear leis an CSDB sonraí mír ar mhír, go háirithe sonraí ar urrúis, a n-eisitheoirí, a bpraghsanna agus a rátálacha. Cuimsíonn príomhphróisis oibríocht an CSDB soláthar sonraí ionchuir, próiseáil na sonraí ionchuir sin, bainistíocht a dhéanamh ar cháilíocht sonraí (DQM) agus táirgeadh agus scaipeadh sonraí aschuir comhdhéanta de shonraí mír ar mhír agus faisnéis chomhiomlán. Sainmhínítear agus feabhsaítear na próisis seo ar bhonn leanúnach ag fo-struchtúr ábhartha Choiste Staidrimh an ESCB agus déantar iad a uathoibriú a mhéid is féidir chun oibriú éifeachtach an CSDB a chinntiú. Éilíonn roinnt athruithe ar na próisis seo go nglacfar le Treoirlíne nua agus go n-aisghairtear Treoirlíne ECB/2012/21, lena rialaítear creat um bhainistíocht cháilíocht sonraí an BFCS go dtí seo. Ar an dóigh chéanna, ba cheart Moladh ECB/2012/22 (2), lena n-iarrtar ar na BCNanna nach bhfuil sa limistéar euro forálacha Threoirlíne BCE/2012/21 a aisghairm freisin.
MOLADH ÓN M BANC CEANNAIS EORPACH

of 27 Iúil 2022

do Chomhairle an Aontais Eorpaigh maider le hiniúchóirí seachtracha De Nederlandsche Bank

(BCE/2022/27)

(2022/C 297/01)

TÁ COMHAIRLE RIALAITHE AN BHAINC CEANNAIS EORPAIGH,

Ag féachaint don Chonradh ar Fheidhmiú an Aontais Eorpaigh,

Ag féachaint do Reacht an Chórais Eorpaigh Banc Ceannais agus an Bhainc Ceannais Eorpaigh, agus go háirithe d’Airteagal 27.1 de,

De bharr an mhéid seo a leanas:

(1) Déanann iniúchóirí seachtracha neamhspleácha atá molta ag Comhairle Rialaithe an Bhainc Ceannais Eorpaigh (BCE) agus arna bhformheas ag Comhairle an Aontais Eorpaigh iniúchadh ar chuntais an BCE agus ar chuntais bhainc cheannais náisiúnta na mBallstát a bhfuil an euro mar airgeadra acu.

(2) In 2018, bhí KPMG Accountants N.V. s.r.o roghnaithe ag De Nederlandsche Bank mar iniúchóirí seachtracha do na blianta airgeadais 2019 go dtí 2022, leis an rogha an sainordú a shíneadh go dtí an bhliain airgeadais 2025 (1).

(3) Tiodfaidh deireadh le sainordú iniúchóirí seachtracha reatha De Nederlandsche Bank, KPMG Accountants N.V., tar éis an iniúchta don bhliain airgeadais 2022. Dá bhrí sin, is gá iniúchóirí seachtracha a cheapadh don bhliain airgeadais 2023.

(4) Tá sé ar intinn ag De Nederlandsche Bank sainordú KPMG Accountants N.V. a shíneadh go dtí na blianta airgeadais 2025. Tá an síneadh sin indéanta i gcomhréir leis na socruithe conarthacha idir De Nederlandsche Bank and KPMG Accountants N.V.,

TAR ÉIS AN MOLADH SEO A GHLACADH:

Moltar go gceapfaí KPMG Accountants N.V. mar iniúchóirí seachtracha ar De Nederlandsche Bank do na blianta airgeadais 2023 go dtí 2025.

Arna dhéanamh in Frankfurt am Main, 27 Iúil 2022. Uachtarán BCE Christine LAGARDE

(1) Moladh BCE/2018/25 ón mBanc Ceannais Eorpach an 19 Deireadh Fómhair 2018 do Chomhairle an Aontais Eorpaigh maidir le hiniúchóirí seachtracha De Nederlandsche Bank (IO C 394, 30.10.2018, lch. 1).
MOLADH ÓN MBANC CEANNAIS EORPACH

an 13 Nollaig 2022

do Chomhairle an Aontais Eorpaigh maider le hiniúchóirí seachtracha Oesterreichische Nationalbank

(BCE/2022/44)

(2022/C 484/02)

TÁ COMHAIRLE RIALAITHE AN BHAINC CEANNAIS EORPAIGH,

Ag féachaint don Chonradh ar Fheidhmiú an Aontais Eorpaigh,

Ag féachaint do Reacht an Chórais Eorpaigh Banc Ceannais agus an Bhainc Ceannais Eorpaigh, agus go háirithe d’Airteagal 27.1 de,

De bharr an mhéid seo a leanas:

(1) Déanann iniúchóirí seachtracha neamhspleácha atá molta ag Comhairle Rialaithe Bhainc Cheannais Eorpaigh (BCE) agus arna bhformheas ag Comhairle an Aontais Eorpaigh iniúchadh ar chuntais an BCE agus ar chuntais bhainc cheannais náisiúnta na mBallstát a bhfuil an euro mar airgeadra acu.

(2) Foráiltear le hAirteagal 37(1) d’Acht Cónaidhme na hOstaire maidir le Oesterreichische Nationalbank go dtoghann Cruinniú Ginearálta Oesterreichische Nationalbank iniúchóir seachtrach amháin agus iniúchóir seachtrach malartach amháin ar feadh tréimhse ilbhliantúil cúig bliana, ar a mhéad. Ní thabharfar sainordú don iniúchóir seachtrach malartach ach amháin i gcás nach mbeidh an t-iniúchóir seachtrach in ann an t-iniúchadh a dhéanamh.

(3) Tiocfaidh deireadh le sainordú iniúchóir seachtrach reatha Oesterreichische Nationalbank, Ernst & Young Wirtschaftsprüfungsgesellschaft m.b.H., agus le sainordú iniúchóir seachtrach malartach reatha, Deloitte Audit Wirtschaftsprüfungs GmbH, tar éis an iniúchta don bhliain airgeadais 2022. Dá bhrí sin, is gá iniúchóirí seachtracha a cheapadh ón mbliain airgeadais 2023.

(4) Tá BDO Austria GmbH Wirtschaftsprüfungs- und Steuerberatungsgesellschaft roghnaithe ag Oesterreichische Nationalbank mar iniúchóir seachtrach do na blianta airgeadais 2023 go dtí 2027. Roghnóidh Oesterreichische Nationalbank a iniúchóir seachtrach malartach ag tráth níos déanaí,

TAR ÉIS AN MOLADH SEO A GHLACADH:

Moltar go gceapfaí BDO Austria GmbH Wirtschaftsprüfungs- und Steuerberatungsgesellschaft mar iniúchóirí seachtracha ar Oesterreichische Nationalbank do na blianta airgeadais 2023 go dtí 2027.